
REFERAT



privind închirierea  unui  spaţiu în suprafaţă de  34,61 mp de la etajul III, cam. 308,  din Căminul nr. 2 al Colegiului Tehnic „HENRI COANDĂ”, situat înTimişoara str. Calea Circumvalaţiunii nr. 2.,  către Forumul revoluţiei din decembrie 1989-Libertatea Timişoara






         Se supune spre analiza Comisiilor din cadrul Consiliului Local al Municipiului Timişoara  materialul întocmit de Direcţia Instituţii Şcolare, Medicale, Sportive şi Culturale – Compartiment Şcoli, privind închirierea  suprafeţei de 34,61 mp., din Căminul nr. 2, etajul III, cam. 308, al Colegiului Tehnic ‘’Henri Coandă”, Timişoara str. Calea Circumvalaţiunii nr. 2, către Forumul revoluţiei din decembrie 1989 Libertatea Timişoara.
       Construcţiile şi terenul aferent acestora  situate în Timişoara, str. Calea Circumvalaţiunii nr. 2, în care îşi desfăşoară activitatea Colegiul Tehnic „Henri Coandă” se află in proprietatea publică a Municipiului Timişoara şi în administrarea Consiliului Local al Municipiului Timişoara.
         În şedinţa din data de 09.07.2014, Comisia de analiză a spaţiilor temporar disponibile situate în imobilele instituţiilor şcolare, medicale, sportive şi culturale, constituită                                                                                                                                   în baza HCLMT nr. 186/29.03.2013, modificat prin HCLMT nr. 510/22.10.2013, a analizat  solicitarea de la Forumul revoluţiei din decembrie 1989 Libertatea Timişoara şi a avizat favorabil închirierea spaţiului in suprafata de 34,61 mp.,  din Căminul nr. 2, etaj III, cam. 308 al Colegiului Tehnic „Henri Coandă” din Timişoara.                         
        Având în vedere prevederile art. 36, alin. 5, lit. a, din Legea nr. 215/2001 administratiei publice locale, Legii nr. 1/2011 a învăţământului, republicată şi modificată şi a HCLMT nr. 387/01.08.2014 privind metodologia de închiriere a spaţiilor temporar disponibile din incinta unităţilor de învăţământ preuniversitar de stat din Municipiul Timişoara, Anexa nr. 1, Cap. 2, pct. (2), închirierea este posibilă, intrucât Forumul revoluţiei din decembrie 1989-Libertatea- Timişoara, este o asociaţie fără scop patrimonial. 
Avand în vedere cele de mai sus solicităm Consiliului Local al Municipiului Timişoara, să aprobe:
1. Închirierea spaţiului  situat  la etajul III din Căminul  nr. 2, al Colegiului Tehnic „HENRI COANDĂ”, situat în Timişoara, str. Calea Circumvalaţiunii nr. 2, cu suprafaţa utilă de 34,61 mp către Forumul revoluţiei din decembrie 1989-Libertatea- Timişoara  pentru desfăşurarea activităţii, pe o perioadă de 1 an, cu posibilitate de  prelungire până la maxim 4 ani, începând cu data  adoptării hotărârii consiliului local, la un tarif de 2,5 lei/mp/ lună.
2. Condiţiile de închiriere se  vor stabili printr-un contract de închiriere, încheiat  între  Municipiul Timişoara în calitate de locator (proprietar) reprezentat prin  Primar şi Forumul revoluţiei din decembrie 1989-Libertatea- Timişoara în calitate de locatar (chiriaş).

